CELEX: 32016R0907
Language: bg
Date: 2016-06-09
Title: Регламент (ЕС) 2016/907 на Съвета от 9 юни 2016 година за отмяна на Регламент (ЕО) № 174/2005 за налагане на ограничения върху оказването на помощ, свързана с военни действия в Кот д'Ивоар, и Регламент (ЕО) № 560/2005 за налагане на някои специфични ограничителни мерки, насочени към определени лица и стопански субекти, с оглед ситуацията в Кот д'Ивоар

10.6.2016   
            
            
               BG
            
            
               Официален вестник на Европейския съюз
            
            
               L 153/1
            
         РЕГЛАМЕНТ (ЕС) 2016/907 НА СЪВЕТА
   от 9 юни 2016 година
   за отмяна на Регламент (ЕО) № 174/2005 за налагане на ограничения върху оказването на помощ, свързана с военни действия в Кот д'Ивоар, и Регламент (ЕО) № 560/2005 за налагане на някои специфични ограничителни мерки, насочени към определени лица и стопански субекти, с оглед ситуацията в Кот д'Ивоар
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 215 от него,
   като взе предвид Решение (ОВППС) 2016/917 на Съвета от 9 юни 2016 г. за отмяна на Решение 2010/656/ОВППС за подновяване на ограничителните мерки срещу Кот д'Ивоар (1),
   като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
   като има предвид, че:
   
               (1)
            
            
               На 28 април 2016, Съветът за сигурност на ООН прие Резолюция 2283 (2016) на Съвета за сигурност на ООН, с която се прекратяват незабавно всички санкции на ООН срещу Кот д'Ивоар.
            
         
               (2)
            
            
               На 29 октомври 2010 г. Съветът отмени Обща позиция 2004/852/ОВППС (2).
            
         
               (3)
            
            
               На 9 юни 2016 г. Съветът отмени Решение 2010/656/ОВППС (3).
            
         
               (4)
            
            
               Следователно регламенти (ЕО) № 174/2005 (4) и (ЕО) № 560/2005 (5) на Съвета следва да бъдат отменени,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 174/2005 и Регламент (ЕО) № 560/2005 се отменят.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Люксембург на 9 юни 2016 година.
      
         
            За Съвета
         
         
            Председател
         
         G.A. VAN DER STEUR
      
   
   
      (1)  Вж. страница 38 от настоящия брой на Официален вестник.
   
      (2)  Обща позиция 2004/852/ОВППС на Съвета от 13 декември 2004 г. относно ограничителни мерки срещу Кот Д'Ивоар (ОВ L 368, 15.12.2004 г., стр. 50).
   
      (3)  Решение 2010/656/ОВППС на Съвета от 29 октомври 2010 г. за подновяване на ограничителните мерки срещу Кот д'Ивоар (ОВ L 285, 30.10.2010, стр. 28).
   
      (4)  Регламент (ЕО) № 174/2005 на Съвета от 31 януари 2005 г. за налагане на ограничения върху оказването на помощ, свързана с военни действия в Кот д'Ивоар (ОВ L 29, 2.2.2005, стр. 5).
   
      (5)  Регламент (ЕО) № 560/2005 на Съвета от 12 април 2005 г. за налагане на някои специфични ограничителни мерки, насочени към определени лица и стопански субекти, с оглед ситуацията в Кот д'Ивоар (ОВ L 95, 14.4.2005, стр. 1).